Ըստ այդմ, բարեփոխումները, կարծում եմ, պետք է ընթանան երեք ուղղությունով: Նախ՝ պետք է զարգացնել համացանցային առևտուրը և քաղաքացիների համար հարմարություններ ստեղծել, ոչ թե խոչընդոտներ հարուցել: Հիմա արդեն պարզ է, որ համացանցով տաքսի կանչելը, ուտելիք, համերգի, գնացքի, ինքնաթիռի տոմս, հյուրանոցի համար պատվիրելն ավելի հարմար է և էժան, քան բոլոր մնացած ձևերով: Նույնը՝ հեռախոսները, համակարգիչները, մեքենաների պահեստամասերը և մնացածը համացանցով պատվիրելը շատ ավելի ձեռնտու է, քան Հայաստանում խանութից գնելը: Շեմը, հետևաբար, պետք է բարձրացնել մինչև 1000 դոլար: Շեմ, անշուշտ, պետք է լինի՝ մի բան է, երբ ես պահեստամաս եմ գնում իմ ավտոմեքենայի համար, մեկ այլ բան է, երբ ես զբաղվում եմ պահեստամասերի բիզնեսով: